Philippe Coutinho

Philippe Coutinho Correia (Brasiilia portugali hääldus: [fiˈlipi kowˈtʃĩj̃u]; sündinud 12. juunil 1992 Rio de Janeiros) on Brasiilia jalgpallur, kes mängib poolkaitsjana Inglismaa Premier League'i klubis Aston Villa. 2016. aastal pälvis ta parimale Euroopas mängivale Brasiilia jalgpallurile antava auhinna Samba d’Or. Coutinho liitus 2013. aasta jaanuaris 125 tuhande naelsterlingi eest Inglismaa kõrgliiga klubiga Liverpool. Debüüdi Premier League'is tegi ta sama aasta 11. veebruaril kohtumises West Bromwich Albioniga. Esimese värava lõi ta klubi rivistuses 17. veebruaril 2013 mängus Swansea City vastu. 2017. aasta jaanuaris pikendas Coutinho oma lepingut Liverpooliga 2022. aastani. 8. aprilli 2017 lõi ta Stoke City vastu oma 30. värava Premier League'is, millega tõusis Inglise kõrgliigas enim väravaid löönud Brasiilia jalgpalluriks. Hooaegadel 2014–15 ja 2015–16 on Coutinho valitud nii mängijate kui ka fännide poolt Liverpooli jalgpalliklubi hooaja parimaks mängijaks. Premier League'i hooajal 2015–16 valiti ta hooaja sümboolsesse koosseisu. 6. jaanuaril 2018 liitus Coutinho 120 miljoni euro eest, millele võib lisanduda ka 40 miljoni euro võrra boonuseid, Hispaania kõrgliiga klubiga Barcelona. Coutinhost sai seeläbi kõigi aegade teine kõige kallima üleminekusummaga klubi vahetanud jalgpallur, jäädes alla vaid 2017. aasta suvel Barcelonast 222 miljoni euro eest Prantsusmaale Paris Saint-Germaini lahkunud Neymarile. 7. jaanuaril 2022 liitus Coutinho ülejäänud hooajaks laenulepingu alusel Inglismaa klubi Aston Villaga, taaskohtudes endise Liverpooli meeskonnakaaslase Steven Gerrardiga, kes on Aston Villa mänedžer. Debüüdi Brasiilia rahvuskoondises tegi Coutinho 7. oktoobril 2010 sõprusmängus Iraani vastu. Esimese värava lõi ta Brasiilia rivistuses 7. juunil 2015 sõprusmängus Mehhiko vastu. Ta on esindanud Brasiiliat koondises 2015. aasta Copa Américal ja 2016. aastal Copa América Centenariol, kus ta lõi alagrupikohtumises Haitiga kübaratriki. 2018. aasta maailmameistrivõistluste esimeses alagrupimängus 17. juunil lõi ta kaugulöögist värava Šveitsi vastu. Teises alagrupimängus 22. juunil lõi ta üleminutitel värava Costa Rica vastu. 2019. aastal võitis ta Brasiilia koondisega Copa América. Vasco da Gama Campeonato Brasileiro Série B: 2009 Inter Coppa Italia: 2009–2010 Itaalia superkarikas: 2010 Barcelona La Liga: 2017–18, 2018–19 Copa del Rey: 2017–18, 2020–21 Supercopa de España: 2018 Müncheni Bayern Bundesliga: 2019–20 DFB-Pokal: 2019–20 UEFA Meistrite Liiga: 2019–20 Brasiilia jalgpallikoondis Lõuna-Ameerika U17 meistrivõistlused: 2009 U20 maailmameistrivõistlused: 2011 Copa América: 2019 Samba d'Or: 2016 Liverpool FC mängijate hooaja parim mängija: 2014–15, 2015–16 Liverpool FC fännide hooaja parim mängija: 2014–15, 2015–16 Premier League'i hooaja sümboolne koosseis: 2015–16 "Philippe Coutinho wins the Samba Gold 2016". Sambafoot (inglise). 31. detsember 2016. Philippe Coutinho võidab 2016. aasta Samba Gold'i. Vaadatud 26. aprillil 2017. "Philippe Coutinho set for medical as he closes in on move for Liverpool FC". Liverpool Echo (inglise). 29. jaanuar 2013. Vaadatud 26. aprillil 2017. "Liverpool 0–2 West Brom". BBC Sport (inglise). 11. veebruar 2013. Vaadatud 26. märtsil 2017. "Liverpool 5–0 Swansea". BBC Sport (inglise). 17. veebruar 2013. Vaadatud 26. aprillil 2017. "Philippe Coutinho signs new long-term Liverpool deal with no buyout clause". The Guardian (inglise). 25. jaanuar 2017. Vaadatud 26. aprillil 2017. "Liverpool's Philippe Coutinho is the top scoring Brazilian in Premier League history". SkySports (inglise). 8. aprill 2017. Liverpooli Philippe Coutinho on parim brasiillasest väravakütt Premier League'i ajaloos. Vaadatud 26. aprillil 2017. "Philippe Coutinho scores his first Brazil goal in Mexico win". SkySports (inglise). 8. august 2015. Philippe Coutinho lööb oma esimese Brasiilia koondise värava võidus Mehhiko üle. Vaadatud 26. aprillil 2017. "Viiekordne maailmameister Brasiilia ei suutnud Šveitsi vastu enamat viigist". sport.err.ee. 17.6.2018. Vaadatud 18.6.2018 "Brasiilia sai üleminutitel oma tahtmise". sport.err.ee. 22.6.2018. Vaadatud 24.6.2018 Ametlik koduleht Profiil FC Barcelona kodulehel